《留范景山家闻夜警有作》
宋代·陈著

镫窗坐无寐，吾亦自怜吾。
活在虎狼窟，老犹风雨途。
世情多短气，心事一长吁。
幸有秋成好，仍闻夜警呼。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。